Diari Oficial de la Generalitat Valenciana


Sumari del DOGV 569, del 16-04-1987 (1987/808598)

ORDRE de 16 de març de 1987, de la Conselleria d'Economia i Hisenda, per la qual s'acorda l'afectació de tres parcel.les situades al terme municipal de Montcada.
-----------------------------------------------------------------------------------------------------------------------------------------------------------------

### Dades del document

Número de DOGV
:   569

Data del DOGV
:   16-04-1987

Secció del DOGV
:   ALTRES DISPOSICIONS

Número del document
:   1987/808598


Data del document
:   16-03-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de març de 1987, de la Conselleria d'Economia i Hisenda, per la qual s'acorda l'afectació de tres parcel.les situades al terme municipal de Montcada.  
l'Hble. SR Conseller d'agricultura i Pesca ha sol·licitat que s'hi afecten les parcel·les 78, 51a i 51b del Polígon 5 de Montcada, d'acord amb el que disposen els arts. 61 i 62 de la Llei 3/1986, de 24 d'octubre, de Patrimoni de la Generalitat Valenciana.  
Les esmentades parcel·les seran destinades al desenvolupament de les competències pròpies de la Conselleria d'agricultura i Pesca.  
En atenció d'aquests motius i d'acord amb les facultats que em són atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,  
ORDENE:  
Article 1r  
S'afecten a la Conselleria d'agricultura i Pesca les parcel·les següents:  
-Finca cadastral núm. 78 del polígon 5 del terme municipal de Montcada, Partida de la Marquesa, amb una superfície de sis fanecades a quaranta-nou àrees i vuitanta-sis centiàrees, de terra de secà, avui tarongers. Confronta: per Llevant, amb terres de Cristóbal March; per Ponent, amb les de Vicente Granell; pel Nord, amb altres del propi March; i per Migdia, amb les de Manuel Camps Molins.  
-Finques cadastrals 5 la i 5 1b, del polígon 5 del terme municipal de Montcada, Partida de la Marquesa, plantades de tarongers, amb una superfície conjunta de 14 fanecades, 2 quarantens i 5'69 braces. Confronta: pel Nord, amb el Centre Valencià d'Investigacions Agràries (abans amb hereus de Monforte); Est, camí cadastral; Sud, camí privat; i Oest amb el Centre Valencià d'Investigacions Agràries (abans propietat de Salvador Doménech), pou Sant Pere i Centre Valencià d'Investigacions Agràries (abans propietat d'Aurelio Blat).  
Aquestes finques són segregades d'una finca rústica de trenta-dues fanecades i tres quarters, igual a dues hectàrees, setanta-dues àrees, divuit centiàrees, de terra plantada de tarongers, en terme de Montcada, partida de la Marquesa. Confronta: pel Nord, terra dels hereus del Sr. Lorenzo Monforte i per l'Oest, amb les de José Broseta, Manuel Marco Aguilar i Rosalía Llosa.  
Article 2n  
Aquestes parcel·les seran destinades al desenvolupament de les competències pròpies de la Conselleria d'agricultura i Pesca.  
Article 3r  
Les esmentades parcel·les queden integrades en el domini públic de la Generalitat Valenciana i correspon a la Conselleria d'agricultura i Pesca d'exercir-hi les competències demanials, incloent-hi l'administració i conservació.  
Article 4t  
Que la Conselleria d'agricultura i Pesca designe un representant perquè concórrega amb el representant nomenat pel Tresorer General, a l'acte d'afectació que tindrà Lloc el dia 24 d'abril de 1987, en la Conselleria d'Economia i Hisenda.  
València, 16 de març de 1987.  
El Conseller d'Economia i Hisenda,   
ANTONI BIRLANGA I CASANOVA